**Ministru kabineta noteikumu projekta „Valsts ugunsdzēsības un glābšanas dienesta sniegto maksas pakalpojumu cenrādis”**

 **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma par budžetu un finanšu vadību 5.panta 121 daļa (stājas spēkā 2013.gada 1.janvārī).Ministru kabineta 2011.gada 3.maija noteikumi Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – noteikumi Nr.333). Valsts kontroles 2012.gada 21.decembra revīzijas ziņojuma Nr.5.1-2-10/2012 „Iekšlietu ministrijas padotības iestāžu pašu ieņēmumu likumība un valsts nodevu un naudas sodu iekasēšanas atbilstība normatīvo aktu prasībām” (turpmāk – revīzijas ziņojums) 1. ieteikums. *Euro* ieviešanas kārtības likuma 30.panta pirmā daļa.Ministra kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar *euro* ieviešanu Latvijā”” (turpmāk – rīkojums Nr.282).Ministru kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Latvijā” (turpmāk – rīkojums Nr.212).  |
| 2. | Pašreizējā situācija un problēmas | Saskaņā ar Ministru kabineta 2010.gada 27.aprīļa noteikumu Nr.398 „Valsts ugunsdzēsības un glābšanas dienesta nolikums” 5.3.apakšpunktu Valsts ugunsdzēsības un glābšanas dienestam (turpmāk – VUGD) ir tiesības normatīvajos aktos noteiktajā kārtībā sniegt maksas pakalpojumus.Šobrīd VUGD sniegto maksas pakalpojumu cenrādi nosaka Ministru kabineta 2010.gada 19.janvāra noteikumi Nr.49 „Noteikumi par Valsts ugunsdzēsības un glābšanas dienesta sniegto maksas pakalpojumu cenrādi” (turpmāk – noteikumi Nr.49), kas izdoti pirms noteikumu Nr.333 spēkā stāšanās. Plānojot turpmāko VUGD darbību, ir konstatēts, ka ir atsevišķi maksas pakalpojumu veidi, kuri faktiski netiek sniegti, jo nav pieprasījuma pēc šāda veida pakalpojumiem. Tāpat VUGD ir konstatējis, ka, ņemot vērā pieprasījumu, ir nepieciešams apvienot vairākus maksas pakalpojumu veidus. Turklāt, lai izpildītu revīzijas ziņojuma 1.ieteikumu –Iekšlietu ministrijai un Iekšlietu ministrijas padotības iestādēm izvērtēt maksas pakalpojumu izcenojuma aprēķinu atbilstību noteikumos Nr.333 noteiktajām prasībām un nepieciešamības gadījumā aktualizēt maksas pakalpojumu cenrāžus, ir nepieciešams pārskatīt VUGD sniegto maksas pakalpojumu izcenojumus. Ievērojot to, ka Valsts kontroles ieteikuma izpildes rezultātā būtiski mainās regulējums attiecībā uz noteikumu pielikumu (cenrādis), ir izstrādāts jaunu Ministru kabineta noteikumi „Valsts ugunsdzēsības un glābšanas dienesta sniegto maksas pakalpojumu cenrādis” projekts (turpmāk – noteikumu projekts). Noteikumu projektā nav ietverti atsevišķi maksas pakalpojumu veidi, kuri bija paredzēti noteikumos Nr.49, jo nav pieprasījuma pēc šāda veida pakalpojumiem. Proti, izvērtējot sniegto maksas pakalpojumu apjomu, konstatēts, ka faktiski nav pieprasījuma un netiek sniegti šādi pakalpojumi – „Elpošanas aparātu defektu atklāšana”, „Elpošanas aparāta pārbaude”, „Ķīmisko aizsargtērpu pārbaude”, „Pārvietojamā elektroģeneratora GS250IVA-01Z/1799740/2 noma”, līdz ar to šādu pakalpojuma veidu piedāvājums nav nepieciešams. Noteikumu projektā ietvertais maksas pakalpojums „Elpošanas aparāta saspiesta gaisa balona hidrauliskā pārbaude” būtībā apvieno noteikumos paredzētos četrus maksas pakalpojumu veidus: „Hidrauliskā pārbaude baloniem, kuru tilpums nepārsniedz 7 l”, „Hidrauliskā pārbaude baloniem, kuru tilpums pārsniedz 7 l”, „Hidrauliskā pārbaude (ar iekšējo tīrīšanu) baloniem, kuru tilpums nepārsniedz 7 l”, „Hidrauliskā pārbaude (ar iekšējo tīrīšanu) baloniem, kuru tilpums pārsniedz 7 l”.Lai izpildītu rīkojuma Nr.282 1.1.2.apakšpunkta prasības par normatīvo aktu, kas ir būtiski tiesiskās noteiktības nodrošināšanai un ērtai pārejai uz *euro* (normatīvos aktus, kuros minētas latos izteiktas naudas summas, kas jākonvertē uz *euro),* grozījumiem līdz 2014.gada 1.janvārim, un rīkojuma Nr.212 1.punkta prasības – lai nodrošinātu savlaicīgu tiesību aktu grozīšanu saistībā ar *euro* ieviešanu, ministrijai Ministru kabineta noteikumu projektus par valsts institūcijas maksas pakalpojumu cenrādi, kuriem saistībā ar *euro* ieviešanu jābūt pieņemtiem līdz 2013.gada 1.oktobrim, jāiesniedz izsludināšanai Valsts sekretāru sanāksmē līdz 2013.gada 9.jūlijam, ir jāveic maksas pakalpojumu cenrāža konvertācija uz *euro.* |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | VUGD sniegto maksas pakalpojumu izcenojumi ir pārskatīti atbilstoši noteikumos Nr.333 noteiktajai maksas pakalpojuma izcenojuma aprēķināšanas metodikai, ievērojot arī Saeimā 2012.gada 15.novembrī pieņemto likumu „Grozījumi Likumā par budžetu un finanšu vadību”, kas stājās spēkā 2013.gada 1.janvārī un papildina 5.pantu ar 121 daļu, kas paredz, ka, nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Noteikumu projekta mērķis ir sakārtot VUGD sniegto maksas pakalpojumu sistēmu, paredzot tikai tādus maksas pakalpojumu veidus, pēc kuriem ir pieprasījums, nodrošinot izcenojumu atbilstību normatīvo aktu prasībām, kā arī nosakot izcenojumus *euro*. Noteikumu projekts pilnībā atrisina anotācijas šīs sadaļas 2.punktā minētās problēmas.Noteikumi tiek pielāgoti *euro* ieviešanai, paredzot konvertēt VUGD sniegto maksas pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Aprēķins veikts, izmantojot kursu EUR 1 = LVL 0,702804. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. |
| 5. | Projekta izstrādē iesaistītās institūcijas | Valsts ugunsdzēsības un glābšanas dienests. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. |  Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. Savukārt, saskaņā ar Valsts kontroles revīzijas ziņojuma „Iekšlietu ministrijas padotības iestāžu pašu ieņēmumu likumība un valsts nodevu un naudas sodu iekasēšanas atbilstība normatīvo aktu prasībām” (Nr.5.1-2-10/2012) laika grafiku ir noteikts, ka Iekšlietu ministrijai un Iekšlietu ministrijas padotības iestādēm līdz 2013.gada 1.jūlijam ir jāizvērtē maksas pakalpojuma aprēķini atbilstoši normatīvajos aktos noteiktajām prasībām un nepieciešamības gadījumā jāaktualizē maksas pakalpojumu cenrāži. |

|  |
| --- |
|   **II. Tiesību akta projekta ietekme uz sabiedrību** |
| 1. Sabiedrības mērķgrupa | Sabiedrības mērķgrupa – fiziskas un juridiskas personas, kuras vēlas izmantot noteikumu pielikumā ietvertos maksas pakalpojumus |
| 2.Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
| 3.Tiesiskā regulējuma finansiālā ietekme | Projektā noteiktās maksas pakalpojumu cenas neietekmēs maksas pakalpojumu pieejamību sabiedrībai. Iegūtie finanšu līdzekļi tiek izmantoti VUGD sniegto maksas pakalpojumu faktisko izmaksu segšanai. Turklāt, noteikumu projekts paredz, ka Latvijas Ugunsdzēsības muzejs sniedz cenrādī noteiktos pakalpojumus bez maksas, organizējot un piedaloties dažādās kultūras, izglītības, tūrisma, kā arī valsts nozīmes un starptautiskas muzeja popularizēšanas akcijās un konkursos. 1. Paaugstināts vai samazināts VUGD sniegto maksas pakalpojumu izcenojums un precizēti atsevišķi pakalpojuma veidu nosaukumi:

- Elpošanas aparāta (kura balona tilpums nepārsniedz 15l ) uzpilde ar saspiestu gaisu Ls 3.86 + Ls 3.37 = Ls 7.23;- Elpošanas aparāta saspiesta gaisa balona ventiļa remonts ( ar klienta materiāliem) Ls 14.89 - Ls 0.66 = Ls 14.23;- Elpošanas aparāta "Plaušu automāts" remonts ( ar klienta materiāliem) Ls 24.82 - Ls 7.16 = Ls 17.66;- Elpošanas maskas remonts ( ar klienta materiāliem) Ls 18.61 - Ls 0.95 = Ls 17.66;- Ložementa (ar reduktoru) remonts ( ar klienta materiāliem)  Ls 24.82 - Ls 5.32 = Ls 19.50;- Valsts ugunsdzēsības un glābšanas dienesta specializētā transportlīdzekļa noma Ls 88.00 - Ls 19.01 = Ls 68.99;- Pasažieru autobusa (līdz 40 sēdvietām) noma par maršrutā pavadīto stundu: Ls 6.67 + Ls 10.76 = Ls 17.43;  papildus par katru maršrutā pavadīto kilometru Ls 0.16 + Ls 0.12 = Ls 0.28;- Pasažieru autobusa (līdz 15 sēdvietām) noma par maršrutā pavadīto stundu (pakalpojuma izcenojuma aprēķins pielikumā): Ls 3.26 + Ls 11.97 = Ls 15.23  papildus par katru maršrutā pavadīto kilometru Ls 0.07 + Ls 0.05 = Ls 0.12- Izziņas sagatavošana un izsniegšana no Centrālā sakaru punkta (112) datu bāzes Ls 11.60 + Ls 1.20 = Ls 12.80.2. Precizēts maksas pakalpojuma veids, tā nosaukums un izcenojums apvienojot četrus pakalpojuma veidus vienā (Hidrauliskā pārbaude baloniem, kuru tilpums nepārsniedz 7l, Hidrauliskā pārbaude baloniem, kuru tilpums pārsniedz 7l, Hidrauliskā pārbaude (ar iekšējo tīrīšanu) baloniem, kuru tilpums nepārsniedz 7l, Hidrauliskā pārbaude (ar iekšējo tīrīšanu) baloniem, kuru tilpums pārsniedz 7l.* Elpošanas aparāta saspiesta gaisa balona hidrauliskā pārbaude

Ls 12.43 (Hidrauliskā pārbaude baloniem, kuru tilpums nepārsniedz 7l) + Ls 3.54 = Ls 15.97Ls 16.15 Hidrauliskā pārbaude baloniem, kuru tilpums pārsniedz 7 l) - Ls 0.18 = Ls 15.97Ls 21.61 – Ls 5.63 = Ls 15.97 Hidrauliskā pārbaude (ar iekšējo tīrīšanu) baloniem, kuru tilpums nepārsniedz 7lLs 26.58 – Ls 10.61 = Ls 15.97 Hidrauliskā pārbaude (ar iekšējo tīrīšanu) baloniem, kuru tilpums pārsniedz 7l. 3. Precizēts Latvijas Ugunsdzēsības muzeja sniegtā maksas pakalpojuma veida nosaukums: - Videofilmas demonstrēšana Latvijas Ugunsdzēsības muzejā. 4. Paaugstināts Latvijas Ugunsdzēsības muzeja sniegto maksas pakalpojumu izcenojums:- Gida pakalpojumi Latvijas Ugunsdzēsības muzejā (ekskursantu grupai līdz 10 cilvēkiem)Ls 1.00 + Ls 2.00 = Ls 3.00;- Tipveida Latvijas Ugunsdzēsības muzeja priekšmeta deponēšana ārpus muzeja uz laiku līdz vienai kalendārajai nedēļai, ja deponējuma ņēmējs nav akreditēts muzejs, valsts un pašvaldības zinātnes, kultūras vai izglītības institūcijaLs 3.00 + Ls 2.39 = Ls 5.39;- Svinīgs pasākums Latvijas Ugunsdzēsības muzejāLs 10.00 + Ls 0.99 = Ls 10.99 (viena stunda)VUGD sniegtajiem maksas pakalpojumiem cenu izmaiņas saistītas ar normatīvajos aktos noteikto maksas pakalpojuma izcenojuma aprēķināšanas metodiku, aprēķinot katram maksas pakalpojumu veidam izmaksu apjomu, kas rodas sniedzot attiecīgo maksas pakalpojumu. |
| 4.Tiesiskā regulējuma nefinansiālā ietekme | Sabiedrībai pieejamo maksas pakalpojumu veidu klāsts samazinās, vienlaikus nodrošinot sabiedrībai nepieciešamos maksas pakalpojumus, kā arī tiks sniegta precizēta informācija par pakalpojumu izcenojumiem. |
| 5.Administratīvās procedūras raksturojums | Projekts šo jomu neskar. |
| 6.Administratīvo izmaksu monetārs novērtējums | Projekts šo jomu neskar. |
| 7.Cita informācija | Informācijas par maksas pakalpojumiem un to izcenojumiem tiks ievietota vienotajā valsts un pašvaldību pakalpojumu portāla (www.latvija.lv) publisko pakalpojumu katalogā, kā arī interneta vietnē [www.vugd.gov.lv](http://www.vugd.gov.lv). |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 22,3 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 22,3 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2.Budžeta izdevumi: | 22,3 | 0 | 0 | 0 | 0 |
| 2.1.valsts pamatbudžets | 22,3 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 |
| 3.Finansiālā ietekme: | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 |
| 3.2.speciālais budžets | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.Precizēta finansiālā ietekme: | X | 0 | 0 | 0 | 0 |
| 5.1.valsts pamatbudžets | 0 | 0 | 0 | 0 |
| 5.2.speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aktualizējot maksas pakalpojumu izcenojumus atbilstoši noteikumu Nr.333 prasībām, tika izvērtēti katra maksas pakalpojuma nodrošināšanai nepieciešamie tiešie izdevumi. Aprēķinā iekļautas arī uz katra pakalpojuma sniegšanu attiecināmās netiešās izmaksas.Latvijas Ugunsdzēsības Muzeja apmeklējumam izmaksas aprēķinātas proporcionāli tā kopējiem uzturēšanas izdevumiem gadā, ņemot vērā apmeklējuma biļetes iespējamo cenu.Detalizēts aprēķins sniegts noteikumu projekta sākotnējās ietekmes novērtējuma ziņojuma (anotācijas) pielikumā „Maksas pakalpojumu izcenojumu aprēķins”. |
| 7.Cita informācija |  Ieņēmumi no Valsts ugunsdzēsības un glābšanas dienesta maksas pakalpojumiem plānoti Iekšlietu ministrijas budžeta programmā 07.00.00 „Ugunsdrošība, glābšana un civilā aizsardzība” un tiks izlietoti izdevumu, kas saistīti ar maksas pakalpojumu sniegšanu, segšanai.Aizstājot noteikumu projekta pielikumā latus ar *euro* atbilstoši *Euro* ieviešanas kārtības likuma 6.pantā norādītajiem principiem, finansiālā ietekme uz valsts budžeta ieņēmumiem un izdevumiem netiek plānota. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām  |  Noteikumu projekts neietekmē institūciju uzdevumus un funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Ar noteikumu projektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Ar noteikumu projektu netiek plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Ar noteikumu projektu netiek plānots reorganizēt vai apvienot esošās institūcijas. |
| 6. | Cita informācija | Nav. |

Anotācijas IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

 16.08.2013 12:29

945

 Opolais, 67075830

 intars.opolais@vugd.gov.lv